ไทยประกันฯคืนเงินลูกค้า6.8พันล้าน
ไทยประกันชีวิตเผย 6 เดือน จ่ายเงินคืนลูกค้า 2.36 แสนราย วงเงิน 6,800 ล้านบาท
14 ส.ค. 2555

ไทยประกันชีวิตเผย 6 เดือน จ่ายเงินคืนลูกค้า 2.36 แสนราย วงเงิน 6,800 ล้านบาท
นายอภิรักษ์ ไทพัฒนกุล กรรมการและประธานเจ้าหน้าที่บริหาร บริษัท ไทยประกันชีวิต เปิดเผยว่า 6 เดือนแรกของปี 2555 บริษัทได้ดำเนินการจ่ายสินไหมทดแทน เงินปันผล เงินคืนตามเงื่อนไข และเงินครบกำหนดสัญญาแก่ผู้เอาประกันอย่างครบถ้วนรวดเร็ว โดยมีการจ่ายสินไหมทดแทนแล้วทั้งสิ้น 2.36 แสนราย รวม 6,800 ล้านบาท คิดเป็นเงินสินไหมทดแทนกว่า 1,400 ล้านบาท จ่ายเงินปันผลแล้ว 690 ล้านบาท เงินคืนตามเงื่อนไข 1,950 ล้านบาท และเงินครบกำหนดสัญญาอีก 2,750 ล้านบาท
นอกจากนี้ ไทยประกันชีวิตยังคงผลิตเบี้ยประกันรับปีแรกได้เป็นอันดับสองของธุรกิจ และถือเป็นอันดับหนึ่งของบริษัทคนไทย ซึ่งเป็นผลมาจากเครือข่ายตัวแทนที่เข้มแข็ง ที่ปัจจุบันมีอยู่กว่า 4 หมื่นคนทั่วประเทศ โดยมีเบี้ยประกันรับปีแรก 6,122.6 ล้านบาท เติบโต 57% ซึ่งถือเป็นอันดับ 2 ของธุรกิจประกันชีวิต เบี้ยประกันภัยจ่ายครั้งเดียว 849.2 ล้านบาท เบี้ยประกันรับปีต่อไป 1.63 หมื่นล้านบาท โดยมีอัตราความคงอยู่ของกรมธรรม์ 92% และเบี้ยประกันรับรวม 2.32 หมื่นล้านบาท เติบโต 17%เฉพาะในเดือน มิ.ย. บริษัทสามารถผลิตเบี้ยประกันรับปีแรกขึ้นเป็นอันดับหนึ่ง โดยมีเบี้ยประกันรับ 1,560 ล้านบาท